Hamermoord-saak uitgestel | Maroela Media
ŉ 35-jarige man, wat daarvan beskuldig word dat hy sy vriendin met ŉ hamer doodgeslaan het, het Maandag in die Brits-landdroshof in Noordwes verskyn.
James Maluleka van Jericho het aan die hof gesê hy het nie ŉ regsverteenwoordiger nie. “Ek kon nie ŉ prokureur kry nie. Ek vra dat die saak tot Januarie uitgestel word, aangesien ek dan ŉ prokureur sal hê om my te verteenwoordig.”
“Laat vaar jy jou borgtogaansoek?” het landdros Moses Maswangwani gevra. “Ek sal vir borgtog aansoek doen wanneer ek ŉ prokureur het,” het Maluleka geantwoord.
Die saak is tot 29 Februarie uitgestel vir verdere ondersoek en vir die beskuldigde om regsverteenwoordiging te kry.
Maluleka word daarvan beskuldig dat hy op 28 November sy 28-jarige vriendin met ŉ hamer doodgeslaan het nadat sy glo hul verhouding beëindig het. Hy het glo ook haar 62-jarige ma het ŉ hamer op die kop geslaan. Die vriendin is op die toneel dood en haar ma is in ŉ kritieke toestand na ŉ hospitaal gehaas.
Maluleka het glo sy vriendin se suster met ŉ panga geslaan. Sy is reeds uit die hospitaal ontslaan.
Brits Hamermoord Noordwes
Oscar vandag in hof
Man wou glo dossier koop
Daar is te veel moorde in SA, niemand is meer bang om moord te pleeg nie. Die strac skrik hulle nie af nie. Dis te lekker in die tronk. Hulle kom ook te maklik uit.
Heel duidelik is daar iets kort in daai ou se kop om mens so aan te val…